Weermaglede sterf in ongeluk op N6 | Nuus24
Akteur dop alkoholtoets ná ongeluk
Johannesburg – Vier weermaglede is in 'n ongeluk tussen 'n weermagvoertuig en 'n vragmotor op die N6 tussen Queenstown en Jamestown in die Oos-Kaap dood, het RSG Saterdag berig.'n Passasier in die vragmotor is lig beseer. 'n Arrive Alive-woordvoerder sê daar word vermoed dat die ongeluk deur 'n olie-lekkasie veroorsaak is omdat daar Saterdagoggend nog 'n ongeluk in die gebied was. In Limpopo is 'n vragmotorbestuurder dood en nog 'n persoon beseer toe twee vragmotors op die N1 naby die Hendrik Verwoerd-tonnel buite Makhodo gebots het. Die polisie sê die ongeluk het gebeur toe een van die vragmotors probeer het om 'n ander vragmotor verby te steek en hy teen 'n nog voertuig en die ander vragmotor vasgery het. Die polisie ondersoek die saak.Volg Nuus24 op Twitter. Protoplaneet - Wikipedia
(Aangestuur vanaf Protoplanete)
’n Oorblywende protoplaneet, 4 Vesta.
Protoplanete is groot planetêre embrio's wat in die protoplanetêre skyf van ’n ster ontstaan en interne versmelting ondergaan om gedifferensieerde binnekante te vorm. Hulle vorm vermoedelik van planetesimale van sowat 1 km in deursnee wat mekaar deur swaartekrag aantrek en dan bots. Protoplanete bots dan weer om eindelik planete te vorm.
Sonnestelsel[wysig | wysig bron]
In die geval van die Sonnestelsel word geglo botsings tussen planetesimale het ’n paar honderd planetêre embrio's gevorm. Sulke embrio's was soortgelyk aan Ceres en Pluto, met massas van sowat 1022 tot 1023 kg en ’n deursnee van ’n paar duisend kilometer. Oor honderdmiljoene jare het hulle met mekaar gebots en ’n tweede geslag gevorm van minder maar groter embrio's. Hulle het weer gebots en ’n derde geslag van nog minder en nog groter embrio's gevorm. Eindelik was daar net ’n hand vol embrio's oor wat weer eens gebots en eindelik die planete gevorm het.
Verhitting vanweë radioaktiwiteit, botsings en swaartekragdruk het dele van protoplanete gesmelt terwyl hulle planete gevorm het. In die gesmelte sones het hul swaarder chemiese elemente na die middel afgesak, terwyl die ligter elemente na die oppervlak gestyg het. So ’n proses is bekend as planetêre differensiasie. Die samestelling van sommige meteoriete wys differensiasie het in sommige asteroïdes plaasgevind.
Volgens die reuse-impakhipotese het die Aarde se Maan vroeg in die geskiedenis van die Sonnestelsel gevorm ná ’n botsing met ’n hipotetiese protoplaneet.
Daar is drie protoplanete wat min of meer ongeskonde oorleef het in die binneste Sonnestelsel: die asteroïdes 1 Ceres, 2 Pallas en 4 Vesta. Die asteroïde 21 Lutetia toon ook eienskappe wat ooreenstem met dié van ’n protoplaneet. Daar word soms na dwergplanete in die Kuiper-gordel verwys as protoplanete. Omdat ystermeteoriete op Aarde ontdek is, word geglo daar was eens ander protoplanete met metaalkerns in die Asteroïdegordel wat sedertdien ontwrig is en die bron van die meteoriete is.
In Februarie 2013 het sterrekundiges die eerste regstreekse waarneming gedoen van ’n protoplaneet wat in ’n skyf stof en gas om ’n ster vorm.
↑ McBride, Neil; Iain Gilmour; Philip A. Bland; Elaine A. Moore; Mike Widdowson; Ian Wright (2004). An Introduction to the Solar System. Cambridge: Cambridge University Press. p. 56. ISBN 978-0-521-83735-4.
↑ "BIG PIC: 2 Pallas, the Asteroid with Protoplanetary Attitude". Discovery Space. Discovery Communications. 2009-10-08. Besoek op 2009-10-08.
↑ Klotz, Irene (2011-10-27). "Asteroid Fails To Make It Big: A newly studied asteroid is actually a planetary building block that stopped growing". Discovery News. Discovery Communications. Besoek op 2011-10-27.
↑ Alan Boyle (2009-10-08). "Protoplanet frozen in time". MSNBC. Besoek op 2009-09-12.
↑ "The Birth of a Giant Planet?". European Southern Observatory. 28 Februarie 2013. Besoek op 2 Maart 2013.
Thread on the definition of a protoplanet (Minor Planet Mailing List : Jul 15, 2011)
Ontsluit van "https://af.wikipedia.org/w/index.php?title=Protoplaneet&oldid=1484264"
Die bladsy is laas op 29 Augustus 2016 om 18:56 bygewerk.